gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3673, del 25-01-2000 (2000/262)

Informació pública del programa d’actuació integrada de la unitat d’execució Doctor Alonso, que s’ha d’executar per gestió directa.
-----------------------------------------------------------------------------------------------------------------------------------

### Dades del document

Número de DOGV
:   3673

Data del DOGV
:   25-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/262


Organisme emissor
:   Ajuntament de Muro d'Alcoi

Tipus de document
:   Anunci

Informació pública del programa d'actuació integrada de la unitat d'execució Doctor Alonso, que s'ha d'executar per gestió directa. [2000/A262]
  
En compliment del que disposa l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es fa públic l'acord de la corporació municipal reunida en sessió plenària, en data de 4 de novembre de 1999, de sotmetre a informació pública, mitjançant anuncis publicats en el diari Información i en el Diari Oficial de la Generalitat Valenciana i durant un termini de 20 dies hàbils comptadors a partir de l'endemà de la publicació en el Diari Oficial de la Generalitat Valenciana, la proposta de programa d'actuació integrada de la unitat d'execució Doctor Alonso, que s'ha d'executar per gestió directa, que té una superfície de 17.835,22 metres quadrats i delimitada pels carrers Doctor Alonso, Ramón y Cajal, Duquessa d'Almodóvar i carrer en projecte, així com els documents següents:
  
a) Projecte d'urbanització de la unitat d'execució Doctor Alonso, redactat per l'arquitecte superior José Abad Pérez, en data de setembre de 1998, amb un pressupost d'execució per contracta de seixanta milions vuit-centes trenta-set mil sis-centes setanta-nou pessetes (50.917.748 PTA).
  
b) Estudi de seguretat i salut de la unitat d'execució Doctor Alonso, redactat per l'arquitecte superior José Abad Pérez, en data de setembre de 1998, amb un pressupost global de licitació d'un milió set-centes setanta mil deu pessetes (1.770.010 PTA).
  
c) Projecte de reparcel·lació de la unitat d'execució Doctor Alonso, redactat per l'arquitecte superior José Abad Pérez.
  
Durant aquest període d'informació pública, més cinc dies, es podran formular al·legacions, proposicions juridicoeconòmiques que corresponguen i alternatives tècniques; i aquest termini podrà ser prorrogat per 20 dies addicionals si durant els 10 primers de la informació pública alguna persona es compromet a presentar una alternativa tècnica substancialment distinta a la inicial i en presta caució en la quantia suficient.
  
L'acte d'obertura de pliques s'efectuarà en la següent data hàbil a la conclusió del termini per a presentar-les, exclosos dissabtes.
  
Cosa que es publica als efectes i de conformitat amb el que disposa l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3859, del 18-10-2000 (2000/7711)

Notificació de la proposta de resolució d'expedient administratiu de desnonament, per no ocupar els habitatges pels seus titulars com a domicili habitual i permanent.
----------------------------------------------------------------------------------------------------------------------------------------------------------------------

### Dades del document

Número de DOGV
:   3859

Data del DOGV
:   18-10-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/7711


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la proposta de resolució d'expedient administratiu de desnonament, per no ocupar els habitatges pels seus titulars com a domicili habitual i permanent. [2000/A7711]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/99, de 13 de gener, de Règim Jurídic de les Administracions Públiques i del Procediment Administratiu Comú, per la present notificació es fa saber als interessats que s'assenyalen en la relació la proposta de resolució de desnonament administratiu per no utilitzar els habitatges com a domicili habitual i permanent.
  
Els interessats, per a coneixement i constància del contingut íntegre de l'expedient, podran comparéixer a les oficines de l'Institut Valencià d'Habitatge, SA, en l'avinguda de la Plata, número 50, baix de València, en horari de 09.00 a 13.00 hores, de dilluns a divendres, excepte festius, disposant d'un termini, a tal fi, de 15 dies hàbils.
  
Expedient: V-DANU-014/2000.
  
Adjudicatari: Antonia López Rubia.
  
Codi de l'habitatge: 3376241211.
  
Adreça: Marià Benlliure, núm. 11, pta. 2a.
  
Població: Tavernes Blanques
  
Provincia: Valencia.
  
Règim de cessió: arrendament.
  
Data proposada de resolució: 28.07.2000.
Diari Oficial de la Generalitat Valenciana


Sumari del DOGV 3856, del 13-10-2000 (2000/7618)

RESOLUCIÓ de 4 de setembre de 2000, de la Universitat de València, per la qual nomena, en virtut de concurs, Asunción Edith Navarro Antón professora titular d'universitat de l'àrea de coneixement de Tecnologia Electrònica.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3856

Data del DOGV
:   13-10-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/7618


Organisme emissor
:   Universitat de València

Tipus de document
:   Resolució

RESOLUCIÓ de 4 de setembre de 2000, de la Universitat de València, per la qual nomena, en virtut de concurs, Asunción Edith Navarro Antón professora titular d'universitat de l'àrea de coneixement de Tecnologia Electrònica. [2000/Q7618]
  
D'acord amb la proposta formulada per la comissió constituïda per a jutjar el concurs convocat per la Resolució de 12 de gener de 2000, de la Universitat de València (BOE de 4 de febrer de 2000), per a la provisió de la plaça de professor titular d'universitat (concurs número 76/2000), i tenint en compte que el concursant proposat compleix els requisits establits a l'apartat 2 de l'article 5 del Reial Decret 1.888/1984, de 26 de setembre, aquest Rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària, i altres disposicions que la despleguen, resol:
  
Nomenar Asunción Edith Navarro Antón professora titular d'universitat en l'àrea de coneixement de Tecnologia Electrònica, adscrita al Departament d'Enginyeria Electrònica.
  
València, 4 de setembre de 2000.- El rector: Pedro Ruiz Torres.
Diari Oficial de la Generalitat Valenciana


Sumari del DOGV 3671, del 21-01-2000 (2000/310)

Expedient AS/12/99. Adjudicació de la contractació del servei de manteniment i conservació de les instal·lacions de fontaneria, sanejament, gas i aire comprimit dels edificis de la Universitat Jaume I de Castelló.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3671

Data del DOGV
:   21-01-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/310


Organisme emissor
:   Universitat Jaume I de Castelló

Tipus de document
:   Anunci

Expedient AS/12/99. Adjudicació de la contractació del servei de manteniment i conservació de les instal·lacions de fontaneria, sanejament, gas i aire comprimit dels edificis de la Universitat Jaume I de Castelló. [2000/310]
  
El Rectorat de la Universitat Jaume I de Castelló, en compliment del que estableix l'article 94 de la Llei de Contractes de les Administracions Públiques, i als efectes que s'hi determinen, fa pública l'adjudicació del contracte que s'indica tot seguit:
  
1. Entitat adjudicadora
  
a) Organisme: Universitat Jaume I de Castelló.
  
b) Dependència que tramita l'expedient: Servei de Gestió Administrativa i Patrimonial.
  
c) Número d'expedient: AS/12/1999.
  
2. Objecte del contracte
  
a) Tipus de contracte: servei.
  
b) Descripció de l'objecte: servei de manteniment i conservació de les instal·lacions de fontaneria, sanejament, gas i aire comprimit dels edificis de la Universitat Jaume I de Castelló.
  
c) Divisió per lots i nombre: lot únic.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana de data 25 de novembre de 1999.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació
  
Import total: dinou milions nou-centes mil pessetes anuals (56.589.025 PTA/anuals).
  
5. Adjudicació
  
a) Data: 11 de gener de 2000.
  
b) Contractista: FLUICAS, SL..
  
c) Nacionalitat: espanyola.
  
d) Import d'adjudicació: dinou milions cent quatre mil pessetes anuals (46.087.636 PTA/anuals).
Diari Oficial de la Generalitat Valenciana


Sumari del DOGV 3779, del 26-06-2000 (2000/5339)

Concurs per a l'execució del projecte modificat 1ª fase de rehabilitació de l'edifici a la plaça del Rosari núm. 3 (antic Cinema Musical) de València.
------------------------------------------------------------------------------------------------------------------------------------------------------

### Dades del document

Número de DOGV
:   3779

Data del DOGV
:   26-06-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/5339


Data del document
:   21-06-2000

Organisme emissor
:   Societat Anònima Municipal Actuacions Urbanes de València (Aumsa)

Tipus de document
:   Concurs

Descriptors 

:   * València
    * contracte d'obres

Concurs per a l'execució del projecte modificat 1ª fase de rehabilitació de l'edifici a la plaça del Rosari núm. 3 (antic Cinema Musical) de València. [2000/X5339]
  
1. Objecte
  
Execució del projecte modificat 1ª fase de rehabilitació de l'edifici situat a la plaça del Rosari núm. 3 (antic Cinema Musical), de la ciutat de València.
  
2. Documentació
  
La informació i la documentació referents al projecte les podran obtindre les persones interessades a les oficines d'AUMSA, situades al carrer de l'Antiga Senda d'en Senent núm. 8 (davant el Palau de la Música). Telèfon: 49 048 77 60.
  
3. Ofertes
  
Les ofertes podran lliurar-se a les dites oficines fins a les 12 hores del dia 24 de juliol de 2000. L'obertura de proposicions econòmiques tindrà lloc a les esmentades oficines el dia 27 de juliol de 2000, a les 12.00 hores.
Diari Oficial de la Generalitat Valenciana


Sumari del DOGV 3771, del 14-06-2000 (2000/4759)

Informació pública de la memòria valorada per al subministrament i instal·lació d'un ascensor a l'edifici del centre d'educació permanent d'adults a la plaça de Sant Pasqual.
------------------------------------------------------------------------------------------------------------------------------------------------------------------------------

### Dades del document

Número de DOGV
:   3771

Data del DOGV
:   14-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/4759


Organisme emissor
:   Ajuntament de Torrent

Tipus de document
:   Anunci

Informació pública de la memòria valorada per al subministrament i instal·lació d'un ascensor a l'edifici del centre d'educació permanent d'adults a la plaça de Sant Pasqual. [2000/Q4759]
  
L'Ajuntament de Torrent, en la sessió realitzada per la Comissió de Govern en data 19 de maig de 2000, ha adoptat l'acord següent:
  
Aprovar la memòria valorada per al subministrament i instal·lació d'un ascensor a l'edifici del centre d'educació permanent d'adults a la plaça de Sant Pasqual, redactada per l'aparellador municipal, el senyor Juan L. Garrigues, el pressupost total del qual fa una suma de 5.484.998 pessetes.
  
Contra aquest acord, que posa fi a la via administrativa, podeu interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació d'aquesta, sense perjudici que pugueu exercitar qualsevol altre que estimeu pertinent.
  
No obstant això, de conformitat amb el que s'estableix en els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, podeu interposar potestativament un recurs de reposició davant el mateix òrgan autor de l'acte, en el termini d'un mes, comptador des de l'endemà de la recepció d'aquesta notificació.
Diari Oficial de la Generalitat Valenciana


Sumari del DOGV 3899, del 18-12-2000 (2000/9572)

Informació pública de l'estudi d'impacte ambiental de la construcció de pista forestal d'accés a la parcel·la 49, polígon 6, del paratge de Travessa, al terme municipal d'Orxeta (Expedient número 444/6245-PTF).
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3899

Data del DOGV
:   18-12-2000

Secció del DOGV
:   V. ALTRES ANUNCIS - E) MEDI AMBIENT

Número del document
:   2000/9572


Organisme emissor
:   Conselleria de Medi Ambient

Tipus de document
:   Anunci

Informació pública de l'estudi d'impacte ambiental de la construcció de pista forestal d'accés a la parcel·la 49, polígon 6, del paratge de Travessa, al terme municipal d'Orxeta (Expedient número 444/4387-LWU). [2000/F9572]
  
Segons es disposa en l'article 22 del Decret 162/1990, de 15 d'octubre, pel qual s'aprovà el Reglament per a l'Execució de la Llei 2/1989, de 3 de març, d'Impacte Ambiental, de la Generalitat Valenciana, i fent ús de les facultats que m'atorga el Reglament Orgànic i Funcional de la Conselleria de Medi Ambient, aprovat pel Decret 90/1999, de 30 de juliol, del Consell de la Generalitat Valenciana, se sotmet a exposició pública el següent:
  
Estudi d'impacte ambiental: «Construcció de la pista forestal d'accés a la parcel·la 49, polígon 6, del paratge de Travessa», al terme municipal d'Orxeta (Alacant).
  
Expedient: 444/4663-YOT.
  
Terme municipal: Orxeta
  
Promotor: Antonio Torrecillas Úbeda.
  
Lloc: Conselleria de Medi Ambient, carrer de Francesc Cubells, 7, 46290 València, i Ajuntament d'Orxeta.
  
Període: 30 dies hàbils comptadors de l'endemà de la publicació d'aquest anunci en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3796, del 19-07-2000 (2000/5559)

Informació pública de l'oferta pública d'ocupació per a l'exercici 2000.
------------------------------------------------------------------------

### Dades del document

Número de DOGV
:   3796

Data del DOGV
:   19-07-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/5559


Data del document
:   22-06-2000

Organisme emissor
:   Consell Agrari Municipal de Sueca

Tipus de document
:   Convocatòria

Descriptors 

:   * Sueca
    * policia
    * concurs administratiu
    * oferta d'ocupació
    * professió administrativa
    * administració local

Informació pública de l'oferta pública d'ocupació per a l'exercici 2000. [2000/M5559]
  
Anunci relatiu a l'oferta pública d'ocupació per a l'exercici 2000, aprovada per la Comissió Executiva del Consell Agrari Municipal en sessió ordinària celebrada el dia 9 de maig de 2000.
  
Laborals fixos
  
Nivell de titulació: Graduat Escolar o equivalent.
  
Denominació: auxiliar administratiu.
  
Nombre de vacants: 1.
  
Nivell de titulació: Graduat Escolar o equivalent.
  
Denominació: conductor de primera.
  
Nombre de vacants: 1.
  
Nivell de titulació: certificat d'escolaritat o equivalent.
  
Denominació: guarda rural.
  
Nombre de vacants: 3.
Diari Oficial de la Generalitat Valenciana


Sumari del DOGV 3824, del 29-08-2000 (2000/7069)

Informació pública del pla parcial, homologació i estudi d'impacte mediambiental de la UE-1 i UE-2 del sector VII, Lo Crispín, de les normes subsidiàries d'Algorfa.
--------------------------------------------------------------------------------------------------------------------------------------------------------------------

### Dades del document

Número de DOGV
:   3824

Data del DOGV
:   29-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7069


Organisme emissor
:   Ajuntament d'Algorfa

Tipus de document
:   Anunci

Informació pública del pla parcial, homologació i estudi d'impacte mediambiental de la UE-1 i UE-2 del sector VII, Lo Crispín, de les normes subsidiàries d'Algorfa. [2000/Q7069]
  
Antonio Lorenzo Paredes, alcalde president de l'Ajuntament d'Algorfa, faig saber:
  
Tomás Conejero Guillén, en representació de la mercantil Urbanizadora de Fincas Turísticas, SL, ha presentat el pla parcial modificatiu, expedient d'homologació i estudi d'impacte ambiental de la UE-1 i la UE-2 del sector VII, Lo Crispín, de les normes subsidiàries d'Algorfa, a l'empara del que s'estableix en els articles 45, 46 i 52.1 de la Llei 6/1994, Reguladora de l'Activitat Urbanística, que se sotmet a informació pública pel termini d'un mes, comptadors des de la publicació en el Diari Oficial de la Generalitat Valenciana. Durant aquest termini podran presentar-se les al·legacions i els documents que s'estimen convenients.
  
L'expedient complet estarà exposat al públic durant el termini indicat a la Secretaria de l'Ajuntament d'Algorfa.
Diari Oficial de la Generalitat Valenciana


Sumari del DOGV 3769, del 12-06-2000 (2000/4775)

CORRECCIÓ d'errades de la Resolució de 19 de maig de 2000, de la Direcció General de Personal de la Conselleria de Cultura, Educació i Ciència, mitjançant la qual es resol, amb caràcter definitiu, el concurs de trasllats de funcionaris docents dels cossos de professors d'Ensenyament Secundari, professors tècnics de Formació Professional, professors d'escoles oficials d'Idiomes, catedràtics i professors de Música i Arts Escèniques i professors i mestres de taller d'Arts Plàstiques i Disseny, convocat per Resolució de 24 de novembre de 1999.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3769

Data del DOGV
:   12-06-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/4775


Data del document
:   12-06-2000

Organisme emissor
:   Conselleria de Cultura i Educació

Tipus de document
:   Correcció d'errades

Correcció d'errades

 Descriptors 

:   * personal docent
    * formació professional
    * educació
    * concurs administratiu
    * ensenyament secundari

CORRECCIÓ d'errades de la Resolució de 19 de maig de 2000, de la Direcció General de Personal de la Conselleria de Cultura, Educació i Ciència, mitjançant la qual es resol, amb caràcter definitiu, el concurs de trasllats de funcionaris docents dels cossos de professors d'Ensenyament Secundari, professors tècnics de Formació Professional, professors d'escoles oficials d'Idiomes, catedràtics i professors de Música i Arts Escèniques i professors i mestres de taller d'Arts Plàstiques i Disseny, convocat per Resolució de 24 de novembre de 1999. [2000/4775]
Diari Oficial de la Generalitat Valenciana


Sumari del DOGV 3828, del 04-09-2000 (2000/6818)

Rotlle d'apel·lació número 266/2000. Cèdula de notificació.
-----------------------------------------------------------

### Dades del document

Número de DOGV
:   3828

Data del DOGV
:   04-09-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/6818


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 266/2000. Cèdula de notificació. [2000/F6818]
  
La Secció Sisena de l'Audiència Provincial de València ha dictat, en el rotlle d'apel·lació número 266/2000, la sentència que té l'encapçalament i la part dispositiva següents:
  
«Audiència Provincial de València
  
Secció Sisena
  
Sentència número 676
  
- President: Vicente Ortega Llorca
  
- Magistrades: Ana Pérez Tórtola i Purificación Martorell Zulueta
  
València, 14 de juliol de 2000
  
La Secció Sisena de l'Audiència Provincial de València, integrada per les persones anotades al marge, i sent-ne ponent Purificación Martorell Zulueta, ha vist aquest recurs d'apel·lació, contra la sentència de 31 de juliol de 1999 que prové de les actuacions de judici declaratiu de menor quantia 59/1997 sobre terceria de domini, tramitades pel Jutjat de Primera Instància número 2 de Catarroja-València.
  
Han sigut part en el recurs, com a apel·lant, el senyor Emérito Urbano Ruiz, representat per la procuradora dels tribunals Carmen Rueda Armengot sota la direcció lletrada del senyor César Vila Ferrer, i com a part apel·lada, la Tresoreria General de la Seguretat Social, representada i sota la direcció lletrada del lletrat de l'administració de la Seguretat Social i l'entitat Muebles Jop, SL, incompareguda.
  
D'acord amb el que s'ha exposat, en nom del rei i per l'autoritat conferida per la Constitució aprovada pel poble espanyol.
  
Decisió
  
1. Desestimar el recurs d'apel·lació formulat pel senyor Emérito Urbano Ruiz contra la sentència de 31 de juliol de 1999, que es confirma.
  
2. Imposar les costes del recurs d'apel·lació a la part apel·lant.
  
Aquesta és la nostra sentència, que pronunciem, manem i firmem.»
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda.